જોવા જેવું મૂવિ તો સ્પીલબર્ગે ફ્રાંક એબ્ગ્નેલ જુનિઅર પર ‘કેચ મી ઇફ યુ કેન’ બનાવેલું. મહાચીટર. ક્યૂટચીટર. જે અંતે એફબીઆઈનો અનન્ય મદદગાર બને છે. ફ્રોડ ના થઈ શકે તેવા ચેકનો ડિઝાઇનર બને છે. ‘ધ ટેન કમાન્ડમેન્ટ્સ ઓફ કોન મેન’ના લેખક ‘ને ૧૯૨૫ આસપાસ એફિલ ટાવર બે વાર વેચનાર વિક્ટર લસ્ટિગ પર પણ ફિલ્મ બની રહી છે. ‘ન્યૂઝવિક’ દ્વારા એક સમયે ગ્રાન્ડફાધર ઓફ સ્કેમ્સ કહેવાયેલા આઇવર કૃગર અનેક કંપનીના માલિક હતા, જેમાંથી ઘણી-ઘણી ફક્ત ઓન પેપર હતી. બેંક વગેરે કૃગરને નાણાંનું ધિરાણ સ્વીકારવા આજીજી કરે. ૧૯૨૯માં છેવટે ફુગ્ગો ફૂટે છે. ઉઘરાણી શરૃ થાય છે. ક્યાં તો એ ગોળી ખાઈ આત્મહત્યા કરે છે ક્યાં તો એ સુમાત્રા જેવા કોઈ દેશમાં ભાગીને બાકીનું જીવન જલસામાં પસાર કરે છે. ૧૯૩૨માં બ્લેક એન્ડ વ્હાઇટ મૂવિ ‘ધ મેચ કિંગ’ બનેલું.